Chicago (hudobná skupina)

Chicago je americká rocková skupina, ktorá bola založená v roku 1967 v Chicagu. Skupina sa v roku 1968 najprv začala nazývať Chicago Transit Authority (podľa mestskej hromadnej dopravy), názov si skrátili v roku 1969. 

Táto kapela, ktorá sa sama označuje ako „rokenrolová skupina s dychovými nástrojmi“, bola v prvých rokoch výrazne ovplyvnená džezom a v ich piesňach je stále často prítomná kombinácia prvkov klasickej hudby, R&B a pop music. Skupina najprv začínala ako politicky orientovaná, občas aj experimentálna rocková skupina, pričom neskôr začala s mäkším zvukom a nahrala niekoľko hitových balád.

Skupina vznikala koncom 60. rokov z niekoľkých kapiel z oblasti Chicaga. Ich zostavu tvorili Peter Cetera na basgitare, Terry Kath na gitare, Robert Lamm na klávesových nástrojoch, Lee Loughnane na trúbke, James Pankow na pozaune, Walter Parazaider na dychových nástrojoch a Danny Seraphine na bicích. 

Cetera, Kath a Lamm boli aj vokalistami kapely. Laudir de Oliveira prišiel v roku 1974 do kapely ako perkusionista a druhý bubeník. Kath v roku 1978 zomrel a nahradilo ju niekoľko gitaristov. V roku 1981 do kapely prišiel Bill Champlin. Okrem spievania hral na klávesy a na rytmickú gitaru. Cetera v roku 1985 od skupiny odišiel a nahradil ho Jason Scheff. Seraphine odišiel v roku 1990 a nahradil ho Tris Imboden. Zostava kapely je od roku 2009 stabilnejšia. Lamm, Loughnane a Pankow sú jej stálymi členmi, Parazaider v roku 2017 „oficiálne odišiel do dôchodku“. V roku 2021 zverejnil, že mu diagnostikovali Alzheimerovu chorobu.

V septembri v roku 2008 časopis Billboard dal kapelu Chicago na trináste miesto zoznamu stovky umelcov, ktorí mali úspešné single v rebríčku Billboard Hot 100, v októbri roku 2015 bola skupina v tom istom rebríčku pätnásta. Billboard v októbri 2015 taktiež zaradil kapelu Chicago s prihliadnutím na ich úspechy v rebríčku albumov, Billboard 200, na deviate miesto v zozname 100 najväčších umelcov všetkých čias.  Skupina Chicago je jednou z najdlhšie existujúcich rockových skupín a s predajom viac ako 100 miliónov nahrávok je tiež jednou z najpredávanejších skupín všetkých čias.Ruhlmann, William. [Chicago]. Biography, AllMusic. Retrieved June 23, 2009. V roku 1971 bola kapela Chicago prvým rockovým hudobníkom, ktorý na týždeň vypredal Carnegie Hall.

V USA predali celkovo viac ako 40 miliónov albumov, z ktorých je certfikovaných 23 zlatých, 18 platinových a 8 multiplatinových albumov. V rebríčku Billboard 200 mali päť po sebe idúcich albumov na vrchole a 20 singlov Top 10 v rebríčku Billboard Hot 100. V roku 1974 mala skupina celý svoj vtedajší hudobný katalóg, sedem albumov, umiestnený súčasne v rebríčku Billboard 200.. Skupina mala desať nominácií na cenu Grammy, pričom jednu vyhrala za pieseň „If You Leave Me Now“. Prvý album skupiny, Chicago Transit Authority, vydaný v roku 1969, bol v roku 2014 uvedený do siene slávy Grammy. Pôvodná zostava Chicaga bola v roku 2016 uvedená do Rock and Roll Hall of Fame. V roku 2017 boli za svoje skladateľské zásluhy ako členovia hudobnej skupiny Peter Cetera, Robert Lamm a James Pankow uvedení do Songwriters Hall of Fame. Dňa 16. októbra 2020 skupina Chicago získala Cenu Grammy za celoživotný prínos.

Členovia skupiny

Súčasní
 Robert Lamm – klávesy, gitara, vokály (1967–súčasnosť)
 Lee Loughnane – trúbka, gitara, perkusie, vokály (1967–súčasnosť)
 James Pankow – trombón, perkusie, klávesy, vokály (1967–súčasnosť)
 Walter Parazaider – drevené dychové nástroje, sprievodný spev (1967–súčasnosť)
 Jason Scheff – basová gitara, vokály (1985–súčasnosť)
 Tris Imboden – bicie, perkusie (1990–súčasnosť)
 Keith Howland – gitara, vokály (1995–súčasnosť)
 Lou Pardini – klávesy, vokály (2009–súčasnosť; turné – 1999, 2007)
 Walfredo Reyes, Jr. – perkusie (2012–súčasnosť)

Bývalí
 Danny Seraphine – bicie, perkusie (1967–1990)
 Peter Cetera – basová gitara, gitara, vokály (1967–1985)
 Terry Kath – gitara, basová gitara, vokály (1967–1978; zomrel v 1978)
 Laudir de Oliveira – perkusie (1974–1981)
 Donnie Dacus – gitara, basová gitara, vokály (1978–1980)
 Chris Pinnick – gitara (1980–1985)
 Bill Champlin – klávesy, gitara, vokály (1981–2009)
 Dawayne Bailey – gitara, vokály (1986–1994)
 Drew Hester – perkusie (2009–2012), bicie (turné – 2009)
 Daniel de los Reyes – perkusie (2012)

Koncertní členovia

Súčasní
 Nick Lane – trombón (1999–súčasnosť)
 Larry Klimas – drevené dychové nástroje (2003–súčasnosť)
 Ray Herrmann – drevené dychové nástroje (2005–súčasnosť)
 Rock – perkusie (2010–2012)

Bývalí
 Bob Roberts – drevené dychové násroje (1969)
 Guille Garcia – perkusie (1973)
 Brian Hicks – trúbka (1976)
 Marty Grebb – saxofón, gitara, klávesy, sprievodný spev (1980–1981)
 Kenny Cetera – perkusie, sprievodný spev (1984–1985)
 Steve Jankowski – trúbka (1992, 2006, 2007)
 Lee Thornburg – trúbka (1992, 2008, 2009, 2012)
 Bruce Gaitsch – gitara (na albume Night & Day) (1995)
 Tom Timko – drevené dychové nástroje (2005)
 Art Velasco – trombón (2011)

Časová os

Diskografia

Studio albums

The Chicago Transit Authority (1969)
Chicago II (1970)
Chicago III (1971)
Chicago V (1972)
Chicago VI (1973)
Chicago VII (1974)
Chicago VIII (1975)
Chicago X (1976)
Chicago XI (1977)
Hot Streets (1978)
Chicago 13 (1979)
Chicago XIV (1980)

Chicago 16 (1982)
Chicago 17 (1984)
Chicago 18 (1986)
Chicago 19 (1988)
Twenty 1 (1991)
Night & Day Big Band (1995)
Chicago XXV: The Christmas Album (1998)
Chicago XXX (2006)
Chicago XXXII: Stone of Sisyphus (2008)
Chicago XXXIII: O Christmas Three (2011)
Chicago XXXV: The Nashville Sessions (2013)
Chicago XXXVI: Now (2014)

Koncertné albumy
Chicago at Carnegie Hall (ako Chicago IV; 4-volume set) (1971)
Live in Japan (1972)
Chicago XXVI: Live in Concert (1999)
Chicago XXXIV: Live in ’75 (2011)

Single
25 or 6 to 4(1970)
Saturday in the Park(1972)
Feeling Stronger Everyday(1973)
Just You 'N' Me(1973)
Searching So Long(1974)
Whishing You Were Here(1974)
Harry Truman(1975)
Old Days(1975)
If You Leave Me Now(1976)

Referencie

Iné projekty

Zdroj

Kategória:Hudobné skupiny z 1967
Kategória:Rockové hudobné skupiny USA
Kategória:Softrockové hudobné skupiny
Kategória:Držitelia ceny Grammy